**III. OŠ Čakovec**

**Šk. god. 2018./2019**

**Predmetna učiteljica: *Sanja Janušić, prof.***

**ELEMENTI I KRITERIJI PRAĆENJA, PROVJERAVANJA I OCJENJIVANJA**

**UČENIKA IZ PRIRODE I BIOLOGIJE**

**1. USVOJENOST, RAZUMIJEVANJE I PRIMJENA PROGRAMSKIH SADRŽAJA**

Ovaj element odnosi se pretežno na postignuća u kognitivnoj domeni. Obuhvaća poznavanje osnovnih bioloških pojmova, razumijevanje pojava i procesa u živom svijetu, tumačenje uzročno posljedičnih veza i primjenu znanja na primjerima.

Načini provjeravanja ovog elementa su: **usmena** i **pisana provjera**.

**USMENA PROVJERA**

* Usmeno provjeravanje i ocjenjivanje uspjeha učenikovog znanja provodi se na svakom nastavnom satu, bez obaveze najave.
* Učenika se ocjenjuje nakon obrađenih sadržaja, po mogućnosti dva puta tijekom polugodišta.
* Usmeno ispitivanje traje oko 10 minuta.
* Učenici se mogu sami javiti za usmeno odgovaranje ili se prozivaju po slučajnom odabiru.
* Ukoliko je učenik dobio negativnu ocjenu mora je ispraviti.
* Ukoliko učenik nije zadovoljan postignutom ocjenom, moguće je ispravljanje ocjene - treba realizirati u roku od dva tjedna. Ako učenik nije ispravio ocjenu u predviđenom roku, taj se rok produžuje, ali će biti ispitan i novije nastavne sadržaje.

**Kriteriji usmenog ocjenjivanja**

***Odličan (5)***

Učenik samostalno primjenjuje nova znanja, samostalno opisuje i objašnjava pojave i procese, navodi vlastite primjere, samostalno rješava problemske zadatke.

***Vrlo dobar (4)***

Učenik razumije veze između već poznatih i novo usvojenih pojmova, samostalno primjenjuje većinu novih znanja, uglavnom samostalno opisuje procese i uz malu pomoć učiteljice ih objašnjava. Samostalno rješava jednostavnije problemske zadatke.

***Dobar (3)***

Učenik samostalno tumači većinu osnovnih pojmova i povezuje ih s već poznatim pojmovima. Odvijanje i pojedine faze procesa tumači uz pomoć učiteljice. Za navođenje novih primjera treba pomoć.

***Dovoljan (2)***

Učenik prepoznaje osnovne pojmove, za povezivanje novih znanja s već poznatim treba mu pomoć učiteljice. Ne može samostalno opisati procese ni izvući zaključke. Nije u stanju davati vlastite primjere.

***Nedovoljan (1)***

Ne odgovara na postavljena pitanja, nije usvojio ključne pojmove. Niti uz pomoć učiteljice ne navodi primjere niti može izvesti zaključke. Pogrešno opisuje biološke pojave i procese. U radu nesamostalan. Ne pokazuje volju za stjecanjem biološkog znanja, a uz to je i neaktivan na nastavi.

**PISANA PROVJERA**

* Ocjenjuje se znanje putem pisanih provjera (do 40 minuta) prema nastavnom planu i programu te vremeniku pisanih provjera, a sukladno Pravilniku o načinima, postupcima i elementima vrednovanja učenika u osnovnoj školi.
* Pisana provjera provodi se nakon obrađenih, ponovljenih i uvježbanih nastavnih sadržaja.
* Moguće su dvije pisane provjere u prvom polugodištu i dvije do tri pisane provjere u drugom polugodištu.
* Pisani ispit ocjenjuje se na osnovu postignutog broja bodova. Broj bodova je osnova za određivanje brojčane ocjene.
* Ispravljanje ocjena iz pisanog ispita potrebno je realizirati u roku od dva tjedna usmenim putem. Učenik se može javiti sam za ispravljanje ocjena. Ukoliko nije ispravio ocjenu u predviđenom roku, taj se rok produžuje.

**Kriteriji pisanog ocjenjivanja**

|  |  |
| --- | --- |
| **POSTOCI RIJEŠENOSTI PISANE PROVJERE** | **OCJENA** |
| 100 - 90 % | odličan (5) |
| 89 - 77 % | vrlo dobar (4) |
| 76 - 62 % | dobar (3) |
| 61 - 50 % | dovoljan (2) |
| 49 - 0 % | nedovoljan (1) |

**3. PRAKTIČNI RADOVI**

Ovaj element odnosi se na praktičnu primjenu znanja i stečene vještine te tako obuhvaća i psihomotoričko područje. Provjerava se kao školski ili domaći uradak, kod različitih oblika individualnog i grupnog rada. Prate se aktivnosti učenika tijekom nastavnog procesa.

* Ocjenjuje se rad učenika: **izvođenje pokusa, mikroskopiranje, rješavanje kartica promatranja, rješavanje pojedinih zadataka u radnoj bilježnici ili problemskih zadataka, izrada herbarija, zbirki, modela, letaka i sl.**
* Ocjenjuje se samostalni rad učenika u **pisanju referata ili seminarskih radova, izradi plakata ili prezentacija.**

**Kriteriji ocjenjivanja praktičnih radova**

***Odličan (5)*** Učenik redovito i točno rješava postavljene zadatke pri čemu se izrazito trudi, pri aktivnostima

je izrazito zainteresiran. Radove izrađuje vrlo pregledno i točno.

***Vrlo dobar(4)*** Učenik uglavnom redovito i točno rješava postavljene zadatke pri čemu se trudi, pri

aktivnostima je zainteresiran. Radove izrađuje pregledno i uglavnom točno

***Dobar (3)*** Učenik uglavnom redovito rješava postavljene zadatke ali su često s greškama ili

nepotpuni, pri aktivnostima je ponekad zainteresiran. Radove izrađuje površno i s greškama.

***Dovoljan (2)*** Učenik neredovito rješava postavljene zadatke, s greškama ili nepotpuno, pri aktivnostima je

nezainteresiran. Radove izrađuje oskudno i s greškama.

***Nedovoljan (1)***Učenik ne izvršava postavljene zadatke, na nastavi je nezainteresiran, ne sudjeluje aktivno u

radu. Odbija suradnju i pomoć. Nije urađeno, nije predano na vrijeme.

**OPISNO PRAĆENJE UČENIKA**

Odnosi se na učenikovu aktivnost, marljivost i zalaganje, odnos prema radu na satu, redovitost i savjesnost u radu i učenju: bilježnica (zabilješke s ploče), radna bilježnica (redovito rješavanje zadataka ), pisanje domaće zadaće, aktivnosti na satu, rad u grupi, rad u paru, napredovanje ili nazadovanje u radu, urednost, interes za predmet i slično. Bilježi se i prati tijekom cijele godine u rubriku bilježaka.

**ZAKLJUČNA OCJENA**

Zaključna ocjena iz prirode i biologije izraz je postignute ukupne razine učenikovih kompetencija i rezultat ukupnog vrednovanja tijekom nastavne godine. Zaključna ocjena ne mora proizlaziti iz aritmetičke sredine upisanih ocjena. U zaključnu ocjenu ulaze i sve bilješke praćenja.

**PRAĆENJE, PROVJERAVANJE I OCJENJIVANJE UČENIKA S POSEBNIM ODGOJNO-OBRAZOVNIM POTREBAMA - PRILAGOĐENI I INDIVIDUALIZIRANI PROGRAM**

Sukladno Pravilniku o osnovnoškolskom odgoju i obrazovanju učenika s teškoćama u razvoju učenik s posebnim potrebama svladava nastavni program prema utvrđenoj razini teškoće, odnosno prema redovnom nastavnom programu uz primjenu individualiziranih postupaka ili prema prilagođenom programu. Prilagođeni program iz članka 4. ovog pravilnika je program primjeren osnovnim karakteristikama teškoće u djeteta, a u pravilu pretpostavlja smanjivanje intenziteta i ekstenziteta pri izboru nastavnih sadržaja obogaćenih specifičnim metodama, sredstvima i pomagalima.

Prilagođeni program izrađuje učiteljica u suradnji sa stručnim suradnikom škole.

Ispitivanje, kao i ostali postupci vrednovanja, ovise o učenikovim sposobnostima i mogućnostima te mogućim načinima komuniciranja i izražavanja (usmeno, pisano, izradom nekog rada i sl.). Načini i oblici provjeravanja bit će primjereni učeniku i njegovim specifičnostima.